Økonomiudvalget i Rebild Kommune vil rive bygningerne, der hører til Støvring Højskole, ned. Kun hovedbygningen ud mod Hobrovej skal bevares. Det skriver NORDJYSKE Stiftstidende. Samtlige bygninger på området nær hovedbygningen mod Hobrovej skal rives ned for at gøre plads til at opføre nye bygninger til kommunens rådhus. Støvring Højskole eksisterede fra 1886 til 2009. Skolen flyttede til Hobrovej i Støvring i 1925. I sommeren 2009 gik skolen konkurs. Bygningerne er kommunalt ejet.

Opsummering:
Står det til et stort flertal i Økonomiudvalget i Rebild Kommune, så skal størstedelen af Støvring Højskole rives ned.